за евентуални промени в системата за непрекъснато измерване на емисиите;
 ж)
 всички резултати от калибрирането и поддръжката на измервателните уреди;
 з)
 когато е приложимо – модела за масов или енергиен баланс, използван за определянето на заместващи данни съгласно член 45, параграф 4 и съответните направени допускания;
 (5)
 Когато се използва непряка методика съгласно член 22 — всички необходими данни за определяне на емисиите от съответните източници на емисии и от пораждащите емисии потоци, за които се прилага непряка методика, както и всички косвени данни за дейността, изчислителните коефициенти и други параметри, които биха били докладвани при използване на методика на основата на нива;
 (6)
 При производството на първичен алуминий, следните допълнителни елементи:
 а)
 документация за резултатите от измервателните кампании за определяне на специфичните за дадена инсталация емисионни фактори за CF4 и C2F6;
 б)
 документация за резултатите от определянето на ефективността на улавяне на неорганизирани емисии;
 в)
 всички съответни данни за производството на първичен алуминий, честотата на анодния ефект, неговото времетраене или свръхнапрежение;
 (7)
 По отношение на дейностите по улавянето, преноса и съхранението на CO2 в геоложки формации, следните допълнителни елементи:
 а)
 документация за количеството CO2, инжектирано в комплекса за съхранение чрез съответни инсталации за съхранение на СО2 в геоложки формации;
 б)
 представителни обобщени данни за налягането и температурата от преносната мрежа;
 в)
 копие от разрешението за съхранение, включително с одобрения план за мониторинг по член 9 от Директива 2009/31/ЕО;
 г)
 докладите, подадени съгласно член 14 от Директива 2009/31/ЕО;
 д)
 докладите за резултатите от проверките, извършвани съгласно член 15 от Директива 2009/31/ЕО;
 е)
 документацията относно корекционните мерки, предприемани съгласно член 16 от Директива 2009/31/ЕО.
 3. СПЕЦИФИЧНИ ЕЛЕМЕНТИ ЗА АВИАЦИОННИТЕ ДЕЙНОСТИ:
 (1)
 списък на собствените и взетите или дадените на лизинг въздухоплавателни средства, както и необходимите доказателства за пълнотата на този списък; за всяко въздухоплавателно средство — кога е добавено или извадено от въздушния флот на съответния оператор;
 (2)
 Списък на полетите, извършени през всеки период на докладване, както и необходимите доказателства за пълнотата на този списък;
 (3)
 Съответните данни, използвани за определяне на разхода на гориво и емисиите;
 (4)
 Данните, използвани за определяне на полезния товар и изминатите разстояния в съответните години, за които се докладват данни за тонкилометрите;
 (5)
 Документация за методиката, използвана при пропуски в данните, където е приложимо, броят на полетите, при които са възникнали пропуски в данните, използваните за запълване на пропуските данни, където такива са възникнали, а когато броят на полетите с пропуски в данните е надвишавал 5 % от докладваните полети — причините за пропуските в данните и документация за предприетите корективни действия.
 ПРИЛОЖЕНИЕ X
 Минимални изисквания към съдържанието на годишните доклади (член 68, параграф 3)
 1. ГОДИШНИ ДОКЛАДИ ЗА ЕМИСИИТЕ НА СТАЦИОНАРНИ ИНСТАЛАЦИИ
 Годишният доклад за емисиите на стационарна инсталация съдържа минимум следната информация:
 (1)
 Данни за идентифициране на инсталацията, както е определено в приложение IV към Директива 2003/87/ЕО, и уникалния номер на нейното разрешително;
 (2)
 Име и адрес на проверяващия доклада;
 (3)
 Годината, за която се отнася докладът;
 (4)
 Номер на версията на последния одобрен план за мониторинг и препратка към нея, както